Den Nord-Cimbriske Tilskuer, 1830-03-16
Frankerig. Den 2den Marts er den vigtige Dag, da Kammerne ere blevne aabnede i Paris; 2 Kanonskud forkyndte, at Kongen begav sig fra Tuillerierne til Louvre, hvor Hs. M. blev modtaget af en Deputation, bestaaende af 12 Pairs og 25 Deputerede, og ledsaget til Thronen i Forsamlingssalen. Kongen satte sig ned, til høire befandt sig Dauphin, til venstre foran Kongen sad Kantsleren. Paa Thronens Trin befandt sig til høire og venstre Statsministerne, Marskalkerne og Storkorsridderne af de kongl. Ordener. Parerne stode foranderes Sæder, de Deputerede, ligeover for Kongen. Da Kongen traadte ind, stod hele Forsamlingen, Hs. Majestæt sagde: "Mine Herrer, sæt dem ned;" og Kantsleren, til de Deputerede: "Mine Herrer, Kongen tillader dem at sidde ned. Kongen holdt derpaa en Tale, hvoraf det Vigtigste er: "Siden Deres sidste Forsamling, have vigtige Begivenheder befæstet den europæiske Fred, og den mellem mine Allierede og mig til Nationernes Vel herskende Enighed. Under Magternes Beskyttelse, som have sluttet Tract, taten af 6te Juli, vil det uafhængige Grækerland, fremstaae af sine Ruiner, Valget af den Prinds, som er kaldet at herske over samme, giver noksom Monarkernes egennyttige og fredelskende Hensigter tilkiende. J denne Tid pleier jeg, i Forening med mine Allierede, Forhandlinger, hvis Øiemeed er at bevirke Prindserne af Huset Braganzas Udsoning, som er nødvendig for Halvøens Rolighed. Midt imellem de alvorlige Tildragelser, som beskjæftigede Europa, maatte jeg udsætte Virkning af en retmæssig Uvillie mod en Barbareskmagt, men jeg kan ikke længere lade ustraffet den Fornærmelse, som er vederfaret mit Flag; den glimrende fyldestgjørelse, som jeg vil erholde for Frankerigs Ære, vil ved den Almægtiges Hielp, falde ud til den hele Christenheds Bedste. Statsindtægterne og Udgifterne, ville tilligemed det Behøvende til Statstjenestens Fornødenheder for 1830 blive Eder forelagte. Mine Herrer, mit Hjertes første Trang, er at see Frankerig lykkelig og agtet, at de Rigdomme dens Jordbund yder, og dens Jndustrie maae udvikle sig, og at det fredelig maae nyde de Jnstitutioner, som det er min faste Villie at befæste; Chartet har stillet den offentlige Frihed under Beskjermelsen af min Krones Rettigheder; disse Rettigheder ere hellige; det er min Pligt mod mit Folk, at bringe dem uforkrænket til min Efterfølger. Pairer af Frankerig! Departementer nes Repræsentantere, jeg tvivler ikke paa Eders Medvirkning til det Gode, som jeg vil gjøre; J ville vise bort fra Eder de troløse Jndskydelser, som den onde Villie søger at udbrede, naar strafværdige Cabaler skulle lægge min Regjering Vanskeligheder i Veien, som jeg ikke vil forudsee, saa vil jeg finde Kraft til at overvinde dem med min Beslutning, at opretholde Landfreden, i Franskmændenes retfærdige Tiltroe, og i den Kierlighed, som de stedse har viist deres Konge!" Efter at den kgl. Talle var endt, bleve de nye Pairer og Deputerede tagne i Eed; og Kongen begav sig derpaa igjen til Suillerierne. Ved fornævnte Forsamling var den venstre Side og begge Centrumer vel besat med 250 Deputerede, og det opvakte nogen Sensation at see den forrige indenlandske Minister v. Martignac, at tage Sæde bag Ministerpladsene.